Judy Garland (Frances Ethel Gumm; 10 Junie 1922 - 22 Junie 1969) was 'n Amerikaanse aktrise en sangeres. Sy is hoog aangeslaan vir haar veelsydigheid en het onder meer 'n Juvenile Award, Golden Globe- en Grammy-pryse en 'n Spesiale Tony-toekenning gekry.
10 Junie 1922
Grand Rapids, Minnesota, VSA
22 Junie 1969
Chelsea, Londen, Engeland
Garland is ook vir verskeie ander pryse benoem, onder meer vir Academy Awards vir beste aktrise in die herproduksie van A Star is Born en beste vroulike byspeler vir haar rol in die 1961-rolprent Judgment at Nuremberg. Op die ouderdom van 39 het sy die jongste ontvanger geword van die Cecil B. DeMille-prys vir haar lewenslange bydrae tot die rolprentbedryf.
Ná optredes in vaudeville-produksies saam met haar twee ouer susters is Garland as tiener deur Metro-Goldwyn-Mayer ’n kontrak aangebied. Sy het in meer as twee dosyn rolprente vir hulle opgetree, onder meer in nege saam met Mickey Rooney en in die 1939-film waarmee sy die meeste verbind sou word, The Wizard of Oz.
Ná 15 jaar is sy vrygestel van haar kontrak, maar het hernieude sukses behaal deur konsertoptredes wat nuwe rekords opgestel het.
In 1997 is 'n Grammy Lifetime Achievement Award postuum aan haar toegeken. Verskeie van haar opnames is opgeneem in die Grammy Hall of Fame. In 1999 het die Amerikaanse Rolprentinstituut haar onder die tien grootste vroulike sterre in die geskiedenis van die Amerikaanse rolprentbedryf geplaas.
Ondanks haar professionele sukses het Garland haar lewe lank persoonlike probleme gehad. Sy het oor haar voorkoms getwyfel weens regisseurs wat vir haar vertel het sy is onaantreklik en haar voorkoms op die skerm verander het. Sy het ook gereeld finansiële probleme gehad en het die belastinggaarder dikwels honderdduisende dollars geskuld.
Garland was vyf keer getroud; sy is van haar eerste vier mans geskei. Sy het tydens die grootste deel van haar loopbaan 'n stryd teen alkohol en dwelms gevoer en is op 47 jaar dood weens 'n oordosis dwelms. Sy het drie dogters gehad: Liza Minnelli, Lorna Luft en Joey Luft.
1929: A Holiday in Storyland
1936: Every Sunday, Judy
1936: Pigskin Parade, Sairy Dodd
1937: Broadway Melody of 1938, Betty Clayton
1937: Thoroughbreds Don't Cry, Cricket West
1937: Silent Night
1938: Everybody Sing, Judy Bellaire
1938: Love Finds Andy Hardy, Betsy Booth
1938: Listen, Darling, Pinkie Wingate
1939: The Wizard of Oz, Dorothy Gale
1939: Babes in Arms, Patsy Barton
1940: Andy Hardy Meets Debutante, Betsy Booth
1940: Strike Up the Band, Mary Holden
1940: Little Nellie Kelly, Nellie Kelly & Little Nellie Kelly
1941: Ziegfeld Girl, Susan Gallagher
1941: Life Begins for Andy Hardy, Betsy Booth
1941: Babes on Broadway, Penny Morris
1941: We Must Have Music
1942: For Me and My Gal, Jo Hayden
1943: Presenting Lily Mars, Lily Mars
1943: Girl Crazy, Ginger Gray
1944: Meet Me in St. Louis, Esther Smith
1945: The Clock, Alice Mayberry
1946: The Harvey Girls, Susan Bradley
1946: Ziegfeld Follies, The Star
1946: Till the Clouds Roll By, Marilyn Miller
1948: The Pirate, Manuela Ava
1948: Easter Parade, Hannah Brown
1949: In the Good Old Summertime, Veronica Fisher
1950: Summer Stock, Jane Falbury
1954: A Star Is Born, Vicky Lester
1961: Judgment at Nuremberg, Irene Hoffman Wallner
1963: Gay Purr-ee, Mewsette
1963: A Child Is Waiting, Jean Hansen
1963: I Could Go On Singing, Jenny Bowman
↑ "Judy Garland: Biography". TV Guide. Besoek op 2011-12-23.
↑ Fricke, John. "Judy Garland: Featured Essay". PBS. Besoek op 2011-12-23.
↑ Fricke, John (1989). The Wizard of Oz: The Official 50th Anniversary Pictorial History. New York: Warner Books. ISBN 0446514462.
↑ "AFI's 100 YEARS...100 STARS". http://www.afi.com/tvevents/100years/stars.aspx.
Wikimedia Commons bevat media in verband met Judy Garland.
Ontsluit van "https://af.wikipedia.org/w/index.php?title=Judy_Garland&oldid=2035694"
Last edited on 2 September 2019, at 18:48